

APSTIPRINĀTS

ar Sabiedrības integrācijas fonda padomes

2024.gada 29.novembra lēmumu

(Protokols Nr.13., 6.3.2.punkts)

Latvijas valsts budžeta finansētā programma

**“Atbalsts novadu ziņu veidošanai 2025. gadā”**

Atklāta projektu pieteikumu konkursa nolikums

2024.gads

Identifikācijas Nr. 2025.LV/NVZ

1. Vispārīgie jautājumi
   1. Latvijas valsts budžeta finansētās programmas “Atbalsts novadu ziņu veidošanai 2025. gadā” (turpmāk – programma) atklāta projektu pieteikumu konkursa (turpmāk – konkurss) nolikums nosaka konkursā iesniegto projektu pieteikumu iesniegšanas, vērtēšanas un finansējuma piešķiršanas kārtību.
   2. Programmas mērķis ir atbalstīt medijus ziņu veidošanai latviešu valodā par notikumiem Latvijas reģionos.
   3. Konkursa mērķis ir atlasīt projektus, kuru īstenošana nodrošinās programmas mērķa sasniegšanu.
   4. Konkursu organizē Sabiedrības integrācijas fonds (turpmāk – Fonds).
   5. Konkursa nolikums izstrādāts saskaņā ar Ministru kabineta 2012.gada 29.maija noteikumiem Nr.374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”.
   6. Programmā tiks atbalstīti projekti, kuros nacionāla mēroga televīzijas sadarbojas ar reģionālajām televīzijām.
   7. Projekta pieteicējs, kas atbilst šī nolikuma 3. punkta prasībām, var iesniegt projekta pieteikumu, ja tā sadarbības partneri ir vismaz 3 reģionālās televīzijas. Vismaz 3 sadarbības partneru juridiskajām adresēm jābūt reģistrētām katrai savā latviešu vēsturiskās zemes teritorijā[[1]](#footnote-2).
   8. Programmā pieejamais finansējums ir 344 628 EUR.
   9. Programmas finansējums veido 100% no projekta kopējām attiecināmajām izmaksām.
   10. Projekta īstenošanas un izmaksu attiecināmības periods ir no 2025.gada 1.janvāra līdz 2026.gada 31.janvārim. Visām projekta aktivitātēm jābūt pabeigtām līdz 2026.gada 31.janvārim.
   11. Projekta īstenošanas vieta ir Latvija.
   12. Projekta pieteicējs var iesniegt vienu projekta pieteikumu. Viena projekta maksimālā summa ir 344 628 EUR.
   13. Viena juridiska persona var būt sadarbības partneris ne vairāk kā vienā projekta pieteikumā.
   14. Konkursā netiks atbalstīti uz politiska spēka tēla veidošanu vērsti pasākumi.
   15. Projekta īstenotājam jānodrošina, ka visi projekta ietvaros sagatavotie materiāli ir pieejami arī bez maksas, izvietojot tos interneta vietnēs vai sociālo tīklu platformās.
   16. Projekta īstenotājam jānodrošina, ka viss projekta ietvaros veidotais un publicētais saturs, kā arī citas projekta ietvaros realizētās aktivitātes ir latviešu valodā. Nolikuma izpratnē audiovizuāls un audio saturs (arī citas aktivitātes) ir uzskatāms par veidotu latviešu valodā, ja tā audio pavadījums ir latviešu valodā, lai rakstītu saturu (arī citas aktivitātes) uzskatītu par veidotu latviešu valodā, tam ir jābūt rakstītam latviešu valodā.
   17. Projekta īstenotājam jānodrošina, ka ziņu apjoms par katru no piecām latviešu vēsturiskajām zemēm ir vismaz 15% no kopējā ziņu sižetu skaita, neatkarīgi no piesaistīto sadarbības partneru skaita.
   18. Projekta pieteicēja kopējās izmaksas nedrīkst pārsniegt 15% no kopējām projekta izmaksām. Pārējās projekta izmaksas vismaz 85% apmērā attiecināmas sadarbības partneriem.
   19. Projekta pieteicējam ar sadarbības partneriem projekta īstenošanas periodā ir jānodrošina vismaz 1276 ziņu sižeti. Saskaņā ar šī nolikuma 5.11. punktu, ja projekta īstenošanai pēc atbilstības un kvalitātes vērtēšanas kvalificējas vairāki projekta pieteicēji, tad finansējumu visiem projektu pieteikumiem proporcionāli samazina, vienlaikus proporcionāli samazinot izveidojamo ziņu sižetu skaitu.
2. Projekta pieteikuma noformēšanas un iesniegšanas kārtība
   1. Lai piedalītos konkursā, projekta pieteicējs Mērķa finansējuma izlietojuma pārvaldības platformā (turpmāk – MAP) sagatavo projekta pieteikumu, kas sastāv no:
      1. projekta pieteikuma, kas aizpildāms MAP cilnē “Pieteikuma forma”;
      2. projekta budžeta, kas aizpildāms MAP cilnē “Budžets”;
      3. dokumentiem, kas minēti nolikuma 3. punktā;
   2. Projekta pieteikumam var pievienot arī citus dokumentus pēc projekta pieteicēja ieskatiem.
   3. Projekta pieteicējs projekta pieteikumu sagatavo latviešu valodā. Ja kāds no projekta pieteikuma dokumentiem ir svešvalodā, tam jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild projekta pieteicējs.
   4. Projekta pieteikumu elektroniski iesniedz līdz 2024.gada 20.decembrim plkst. 23:59. Par iesniegšanas termiņu tiek uzskatīts laiks, kad projekta pieteikums reģistrēts MAP. Pēc projekta pieteikuma iesniegšanas projekta pieteicējs saņems automātisku sistēmas apstiprinājumu par sekmīgu darbību.
3. Prasības projekta pieteicējam un sadarbības partnerim
   1. Projekta pieteicējam jāatbilst konkursa nolikuma 3.2.apakšpunktu prasībām.

|  |  |
| --- | --- |
| * 1. Prasība | * 1. Iesniedzamie dokumenti prasības apliecināšanai/pārbaudāmā informācija |
| * + 1. Projekta pieteicējs var būt Latvijas Republikā reģistrēta juridiska persona, kura ir īpašnieks nacionāla mēroga televīzijas programmai un tam ir izsniegta Nacionālās elektronisko plašsaziņas līdzekļu padomes apraides atļauja (pamatmērķauditorija ir visa Latvija), kas regulāri veido redakcionāli neatkarīgu žurnālistikas oriģinālsaturu, ievērojot likumā “Par presi un citiem masu informācijas līdzekļiem” noteikto, un atbilst šādām prasībām:        1. ir reģistrēts Uzņēmumu reģistrā vismaz 2 (divus) gadus uz projekta pieteikuma iesniegšanas termiņa pēdējo dienu[[2]](#footnote-3);        2. ir biedrs tādā organizācijā, kas mediju jomā darbojas ar mērķi veicināt mediju nozares pašregulāciju un ētiskas mediju vides attīstību un kurā biedri ir vismaz viena mediju nozares nevalstiskā organizācija, vismaz divi elektroniskie plašsaziņas līdzekļi, vismaz pieci drukāto preses izdevumu izdevēji un vismaz divi ziņu portālu veidotāji;        3. medija mērķauditorija ir plaša sabiedrība un tas nav vērsts uz atsevišķu profesionālo grupu vai specializētu interešu jomu vai segmentu apkalpošanu (piemēram, tirdzniecība, rūpniecība, reklāma un komercija);        4. medijā projekta pieteikuma iesniegšanas brīdī pastāvīgi ar darba līgumu nodarbina vismaz 5 cilvēkus satura veidošanā[[3]](#footnote-4). (Projekta pieteicēja apstiprināšanas gadījumā šīs prasības ievērošana jānodrošina visā projekta īstenošanas periodā.) | 3.3.1. Aizpildīta projekta pieteikuma forma;  3.3.2. Aizpildīta projekta pieteikuma formas A 2.2. sadaļa, kurā sniegtā informācija apliecina, ka pieteicējs un tā sadarbības partneri ir biedri 3.2.1.2.punktā aprakstītajā organizācijā;  3.3.3. Aizpildīta projekta pieteikuma formas A 2.1. sadaļa un pievienota mērķauditorijas raksturojumu pamatojoša informācija (piemēram, mediju auditoriju pētījumi, abonēšanas un/vai tirdzniecības dati, tirāžu dati vai cita informācija, kas pamato auditoriju) pieteikuma formas cilnē “Datnes”;  3.3.4. Aizpildīta projekta pieteikuma formas A 2.3. sadaļa. |
| 3.2.2. Projekta pieteicējs atbilst Ministru kabineta 2012. gada 29. maija noteikumiem Nr. 374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai” 8.punktā minētajām prasībām. | 3.3.5. Projekta pieteicēja apliecinājums projekta pieteikuma formas C sadaļā.  Par to, vai Latvijas Republikā reģistrētam projekta pieteikuma pieteicējam projekta pieteikuma iesniegšanas termiņa pēdējā dienā nav Valsts ieņēmumu dienesta (turpmāk – VID) administrēto nodokļu (nodevu) parāda, kas pārsniedz 150 euro, saskaņā ar likuma "Par nodokļiem un nodevām" 7.4 panta 2. punktu, izņemot nodokļu maksājumus, kuru maksāšanas termiņš saskaņā ar likuma “Par nodokļiem un nodevām” [24.](https://likumi.lv/ta/id/33946#p24) panta pirmo un 1.3daļu ir pagarināts, sadalīts termiņos, atlikts vai atkārtoti sadalīts termiņos, Komisija veiks pārbaudi VID nodokļu parādnieku datu bāzē[[4]](#footnote-5) |
| 3.2.3. Projekta pieteicējs par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem. | 3.3.3. Projekta pieteicēja apliecinājums projekta pieteikuma formas C sadaļā. |
| 3.2.4. Projekta pieteicējam nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām. | 3.3.4. Projekta pieteicēja apliecinājums projekta pieteikuma formas C sadaļā. |
| 3.2.5. Konkursā uz finansējumu nevar pretendēt šādi tiesību subjekti:   * + - 1. valsts vai pašvaldības iestāde;       2. valsts kapitālsabiedrība;       3. pretendents, kurš ir sniedzis Fondam nepatiesu informāciju nolūkā saņemt finansējumu;       4. pretendents, kurš ir centies ietekmēt projektu pieteikumu vērtēšanas procesā iesaistītās personas;       5. pretendents, kurš nav nokārtojis saistības citu Fonda administrēto programmu ietvaros;       6. pretendents, kurš, īstenojot projektus iepriekšējo gadu Mediju atbalsta fonda programmās, nav ievērojis profesionālos žurnālistikas un ētikas standartus, vai īstenojis Fonda administrēto programmu projektus nepilnīgi vai pretēji programmu mērķiem;       7. pretendents vai projektā iesaistītais personāls pēdējā gada laikā pirms projekta pieteikuma iesniegšanas ir izplatījuši dezinformāciju[[5]](#footnote-6). Pretendentam ir tiesības izskaidrot izplatītās dezinformācijas gadījuma apstākļus, norādīt, kā pieteicējs ir centies mazināt dezinformācijas ietekmi un sekas, kā arī paskaidrot, kādi pasākumi veikti, lai mazinātu dezinformācijas izplatības risku turpmāk. Ņemot vērā pretendenta sniegto informāciju, nolikuma 5.1. apakšpunktā noteiktā programmas vērtēšanas komisija ir tiesīga atzīt, ka pretendents nav izplatījis dezinformāciju. | 3.3.5. Projekta pieteicēja apliecinājums projekta pieteikuma formas C sadaļā. |

* 1. Sadarbības partneris ir Latvijas Republikā reģistrēta juridiska persona, kura ir īpašnieks reģionālajai televīzijas programmai un tam ir izsniegta Nacionālās elektronisko plašsaziņas līdzekļu padomes apraides atļauja (pamatmērķauditorija ir noteiktu reģionu iedzīvotāji), kas regulāri veido redakcionāli neatkarīgu žurnālistikas saturu, ievērojot likumā “Par presi un citiem masu informācijas līdzekļiem” noteikto, ar darba līgumu nodarbina vismaz 2 cilvēkus satura veidošanā[[6]](#footnote-7) un tā atbilst nolikuma 3.2.1.1. – 3.2.1.3. un 3.2.2. – 3.2.5. apakšpunktu prasībām. (Projekta apstiprināšanas gadījumā prasība sadarbības partnerim, ka ar darba līgumu nodarbina vismaz 2 cilvēkus satura veidošanā, jānodrošina visā projekta īstenošanas periodā.)
  2. Izmaksas, kas sadarbības partnerim radušās saistībā ar projektā paredzēto uzdevumu izpildi, ir attiecināmās izmaksas un var tikt segtas no projektam piešķirtā programmas finansējuma. Partneris var piedalīties arī ar savu līdzfinansējumu. Partnerim radušās izmaksas projekta īstenotājs uzskaita projekta grāmatvedībā.
  3. Par sadarbības partneriem nepieciešams aizpildīt projekta pieteikuma formas A 2.3. un A 2.4. sadaļas, pieteikuma formas cilni “Sadarbības partneri” un pieteikuma formas cilnē “Datnes” pievienot sadarbības partneru apliecinājumu, kuru parakstījusi projekta partnera (juridiska persona) pārstāvēttiesīgā vai pilnvarotā persona.
  4. Komisijai ir tiesības pieprasīt projekta pieteicējam papildu informāciju un dokumentus, kas apliecina projekta pieteicēja un tā sadarbības partnera atbilstību minētajām prasībām.

1. Izmaksu attiecināmības nosacījumi
   1. Projekta izmaksas ir attiecināmas, ja tās atbilst šādiem nosacījumiem:
      1. ir nepieciešamas projekta aktivitāšu īstenošanai un ir paredzētas apstiprinātajā projekta pieteikumā;
      2. ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
      3. ir radušās projekta īstenošanas laikā, kas noteikts projekta īstenošanas līgumā, ir faktiski veiktas, tās ir reāli apmaksājis projekta īstenotājs ne ātrāk kā projekta īstenošanas laikā un līdz projekta noslēguma pārskata apstiprināšanas dienai;
      4. ir uzskaitītas projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli.
   2. Ievērojot nolikuma 4.1. apakšpunkta nosacījumus, attiecināmas ir šāda veida izmaksas:
      1. projekta īstenošanā iesaistītā personāla atlīdzība un ar to saistītās nodokļu maksājumu izmaksas (t.sk. uzņēmējdarbības riska valsts nodeva), ievērojot nosacījumu, ka tās nepārsniedz atbilstošas kvalifikācijas un profila personāla vidējās atlīdzības izmaksas. Par visu projekta izpildē iesaistīto personālu, kurš projekta īstenošanas laikā ir darba tiesiskajās attiecībās ar projekta īstenotāju, ir veicamas darba devēja valsts sociālās apdrošināšanas obligātās iemaksas (turpmāk – VSAOI);
      2. projekta īstenotājs ar iesaistīto personālu projekta īstenošanas laikā var slēgt uzņēmuma, pakalpojuma un autoratlīdzības līgumus, un nodokļu aprēķinu un nomaksu veic atbilstoši nodokļu un nodevu normatīvajiem aktiem;
      3. ar satura veidošanu saistītās izmaksas, t.sk. sakaru pakalpojumu izdevumi;
      4. ar satura atspoguļošanu (piemēram, apraide) saistītās izmaksas;
      5. citas ar projekta īstenošanu tieši saistīto pakalpojumu izmaksas;
      6. projekta administratīvās izmaksas:
         1. administratīvā personāla (projekta vadītājs, grāmatvedis, asistents) atlīdzība un ar to saistītās izmaksas (nodokļi);
         2. uz projekta administrēšanu attiecināmie sakaru izdevumi, ēku, biroja telpu noma, īre un komunālie izdevumi, biroja iekārtas, inventāra un aparatūras remonta, tehniskās apkalpošanas izmaksas, biroja iekārtu un inventāra īre un noma, citi ar projekta administrēšanu saistītie pakalpojumi;
         3. projekta vajadzībām lietojamās kancelejas un saimniecības preces.
   3. Neattiecināmās izmaksas:
      1. projekta pieteikuma sagatavošanas izmaksas;
      2. personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana, apmaksātas ēdienreizes;
      3. izmaksas, par kurām nav izdevumus pamatojoši un maksājumus apliecinoši dokumenti;
      4. jebkādas skaidrā naudā veiktas izmaksas;
      5. aizdevuma pamatsummas un procentu maksājumu vai citu saistību segšanas izmaksas;
      6. debeta procentu maksājumi par finanšu darījumiem;
      7. naudas sodi, līgumsodi, nokavējuma procenti un tiesvedības izdevumi;
      8. pamatlīdzekļu iegādes izmaksas;
      9. zemes un nekustamā īpašuma iegādes izmaksas;
      10. būvniecības un telpu remonta izmaksas;
      11. izmaksas, kas jau tiek finansētas no citiem finanšu avotiem;
      12. citas izmaksas, kas neatbilst šā nolikuma 4.1. un 4.2. apakšpunktos minētajos nosacījumos.
   4. Pievienotās vērtības nodoklis (turpmāk – PVN) ir attiecināmās izmaksas, ja tas nav atgūstams no valsts budžeta atbilstoši piemērojamajiem normatīvajiem aktiem par PVN.
   5. Ja projekta pieteicējs nav reģistrēts VID PVN maksātāju reģistrā, tas budžeta izmaksas plāno ar PVN. Savukārt, ja projekta pieteicējs ir reģistrēts VID kā PVN maksātājs, PVN būs attiecināmās izmaksas tikai tad, ja projekta ietvaros netiks veikti ar PVN apliekami darījumi vai citi darījumi, uz kuriem attiecināms Pievienotās vērtības nodokļa likums. Projekta īstenotājam kopā ar projekta noslēguma pārskatu būs jāiesniedz organizācijas atbildīgās amatpersonas parakstīts apliecinājums, ka pārskatā iekļautā PVN summa nav atskaitīta kā priekšnodoklis Pievienotās vērtības nodokļa likuma XI nodaļā noteiktajā kārtībā.
2. Projekta pieteikumu vērtēšanas kārtība un kritēriji
   1. Projektu pieteikumus vērtē projektu pieteikumu vērtēšanas komisija (turpmāk – Komisija) saskaņā ar Komisijas nolikumu.
   2. Komisija sastāv no 1 (viena) augstskolu pārstāvja, kurā ir komunikāciju (mediju) programmas (var iegūt sociālo zinātņu grādu (bakalaura vai maģistra) komunikācijas vai mediju studijās), 2 (diviem) mediju jomas nevaldības organizācijas, kuru darbība ir vērsta uz žurnālistikas kvalitātes un mediju ētiskuma veicināšanu, pārstāvjiem – viens no Latvijas Mediju ētikas padomes un viens no Baltijas Mediju izcilības centra – un viņu aizvietotājiem, un 3 (trīs) valsts pārvaldes institūciju pārstāvjiem, no kuriem 1 (viens) ir Kultūras ministrijas deleģēts pārstāvis, 1 (viens) Nacionālās elektronisko plašsaziņas līdzekļu padomes deleģēts pārstāvis un viņu aizvietotāji, un 1 (viens) Fonda pārstāvis, kurš vada komisijas darbu, bet vērtēšanā un balsošanā nepiedalās.
   3. Projektu pieteikumu administratīvie vērtēšanas kritēriji:
      1. projekta pieteikums atbilst nolikuma 2. punktā noteiktajām projekta pieteikuma noformēšanas un iesniegšanas prasībām;
      2. vienam projekta pieteicējam iesniegto projekta pieteikumu skaits atbilst nolikuma 1.12. un 1.13. apakšpunktos minētajam;
      3. projekta pieteicēja kopējās izmaksas nepārsniedz 15% no kopējām projekta izmaksām atbilstoši nolikuma 1.18. apakšpunktam.
   4. Projektu pieteikumu atbilstības vērtēšanas kritēriji: projekta pieteicējs un partneri atbilst šā nolikuma 3. punktā noteiktajām prasībām projekta pieteicējam un sadarbības partnerim.
   5. Ja projekta pieteikumā tiks konstatētas neatbilstības kādam no nolikumā noteiktajiem administratīvās vērtēšanas kritērijiem vai nolikuma 5.4. apakšpunktā noteiktajam atbilstības vērtēšanas kritērijam[[7]](#footnote-8), Fonds, vienu reizi rakstiski pieprasa projekta pieteicējam 5 (piecu) darbdienu laikā no attiecīga Fonda pieprasījuma saņemšanas dienas iesniegt papildu informāciju. Ja tiks konstatēts, ka viena un tā pati juridiskā persona ir norādīta kā sadarbības partneris vairākos projektu pieteikumos un netiek izpildīta nolikuma 1.13. apakšpunktā noteiktā prasība, tad Fonda pārstāvji sazinās ar projektu pieteicējiem un lūdz novērst neatbilstību, iesniedzot precizētu projekta pieteikumu 5 (piecu) darba dienu laikā.
   6. Ja projekta pieteikums neatbildīs kādam no nolikuma atbilstības vērtēšanas kritērijiem, tas tiks noraidīts.
   7. Projektu pieteikumu kvalitātes vērtēšanas kritēriji:

|  |  |  |  |
| --- | --- | --- | --- |
| **Nr.** | **Kritēriji** | **Maksimālais punktu skaits** | **Punktu skala** |
| 5.7.1. | Atbilstība programmas mērķim | 3 | **(3 punkti)** Projekta pieteikums pilnībā atbilst programmas mērķim.  **(1 punkts)** Projekta pieteikums daļēji atbilst programmas mērķim.  **(0 punkti)** Projekta pieteikums neatbilst programmas mērķim. |
| 5.7.2. | Projekta pieteicēja un sadarbības partneru sadarbības modeļa apraksta kvalitāte un detalizācijas pakāpe | 4 | **(4 punkti)** Sadarbības modeļa apraksta kvalitāte un detalizācijas pakāpe ir augsta un pilnībā pārliecina par projekta pieteicēja un tā piesaistīto sadarbības partneru spēju kvalitatīvi īstenot programmas mērķi.  **(2 punkti)** Sadarbības modeļa apraksta kvalitāte un detalizācijas pakāpe ir vidēja un tikai daļēji pārliecina par projekta pieteicēja un tā piesaistīto sadarbības partneru spēju kvalitatīvi īstenot programmas mērķi.  **(0 punkti)** Sadarbības modeļa apraksta kvalitāte un detalizācijas pakāpe ir zema un nepārliecina par projekta pieteicēja un tā piesaistīto sadarbības partneru spēju kvalitatīvi īstenot programmas mērķi. |
| 5.7.3. | Izdevumu atbilstība un pamatotība | 4 | **(4 punkti)** Tāmē norādīto izdevumu apmērs nerada šaubas par atbilstību plānoto projekta aktivitāšu apjomam, tirgus cenām vai izmaksu lietderības apsvērumiem.  **(3 punkti)** Tāmē norādīto izdevumu apmērs atbilst plānoto projekta aktivitāšu apjomam, tirgus cenām un izmaksu lietderības apsvērumiem, tomēr izdevumu aprēķinos saskatāmi nelieli trūkumi, kuri gan neatstāj būtisku ietekmi uz projekta pieteikuma kvalitāti.  **(1 punkts)** Tāmē norādīto izdevumu apmērs būtiski atšķiras no plānoto projekta aktivitāšu apjoma, tirgus cenām un izmaksu lietderības apsvērumiem un izdevumu aprēķinos saskatāmi trūkumi, kas ietekmē projekta pieteikuma kvalitāti.  **(0 punkti)** Tāmē norādīto izdevumu apmērs rada pamatotas šaubas par atbilstību plānoto projekta aktivitāšu apjomam, tirgus cenām vai lietderības apsvērumiem. |
|  | **KOPĀ** | **11** |  |

* 1. Minimāli nepieciešamais punktu skaits kvalitātes vērtēšanas kritērijos:

|  |  |
| --- | --- |
| **Kritērijs** | **Minimāli nepieciešamais punktu skaits** |
| 5.7.1 | 3 |
| 5.7.2. | 2 |
| 5.7.3. | 3 |
| **Minimālais kopējais punktu skaits 5.7. apakšpunktā noteiktajos kritērijos** | **8** |

* 1. Ja projekta pieteikuma budžeta sadaļa nav aizpildīta atbilstoši konkursa nolikumā minētajiem kvalitātes kritērijiem, Fonds vienu reizi rakstiski var pieprasīt projekta pieteicējam 5 (piecu) darbdienu laikā no Fonda pieprasījuma saņemšanas dienas iesniegt papildu informāciju - paskaidrojumu vai pamatojumu par budžetā plānoto izdevumu pozīcijām.
  2. Ja projekta pieteikumam piešķirto punktu skaits kvalitātes vērtēšanas kritērijos ir mazāks par nolikuma 5.8. apakšpunktā noteikto minimāli nepieciešamo punktu skaitu vai minimāli nepieciešamo kopējo punktu skaitu (8 punkti), Komisija iesaka Fonda padomei projekta pieteikumu noraidīt.
  3. Ja projekta īstenošanai pēc atbilstības un kvalitātes vērtēšanas kvalificējas vairāki projektu pieteicēji, tad:
     1. finansējumu visiem projektu pieteikumiem proporcionāli samazina, izmantojot šādu formulu:

Atbalsta summa vienam projekta pieteicējam =

= konkursā pieejamā kopējā summa / (dalīt) ar kopējo apstiprināmo projektu sadarbības partneru skaitu X (reizināt) ar konkrētā projekta pieteikuma sadarbības partneru skaitu

* + 1. vienlaikus proporcionāli samazinot izveidojamo ziņu sižetu skaitu, izmantojot šādu formulu:

Izveidojamais sižetu skaits =

= konkursā noteiktais minimālais izveidojamo sižetu skaits saskaņā ar nolikuma 1.19.punktu / (dalīt) ar kopējo apstiprināmo projektu sadarbības partneru skaitu X (reizināt) ar konkrētā projekta pieteikuma sadarbības partneru skaitu

* 1. Komisija sagatavo un iesniedz Fonda padomei projektu pieteikumu vērtēšanas ziņojumu, kurā ietverts apstiprināšanai, apstiprināšanai ar nosacījumiem un noraidīšanai ieteikto projektu pieteikumu saraksts.
  2. Pamatojoties uz Komisijas iesniegto vērtēšanas ziņojumu, Fonda padome pieņem lēmumu par katra projekta pieteikuma apstiprināšanu, apstiprināšanu ar nosacījumiem vai noraidīšanu.
  3. Projekta pieteikuma pieteicēju par pieņemto lēmumu Fonds informē piecu darbdienu laikā pēc lēmuma pieņemšanas dienas.
  4. Saziņa ar projekta pieteikuma pieteicēju notiek MAP sadaļā “Saziņa”. Par informācijas paziņošanas datumu tiek uzskatīta otrā diena pēc informācijas nosūtīšanas.
  5. Fonda padome pieņem lēmumu par projekta pieteikuma apstiprināšanu ar nosacījumu, ja projekta pieteikumā ir konstatētas kļūdas vai nepilnības, taču piešķirto punktu skaits ir pietiekams, lai to apstiprinātu. Šādā gadījumā pirms projekta īstenošanas līguma noslēgšanas Fonds lūgs projekta pieteicējam iesniegt projekta pieteikuma precizējumus, ar kuriem nedrīkst tikt izdarītas tādas izmaiņas projekta pieteikumā, kas būtu varējušas ietekmēt komisijas veikto projekta pieteikuma vērtējumu. Pieļaujamie precizējumi ir šādi:
     1. novērst informācijas pretrunas dažādās projekta pieteikums sadaļās;
     2. precizēt projekta īstenošanas laika grafiku;
     3. precizēt projekta budžetu, ja tajā pieļautas aritmētiskas kļūdas;
     4. no projekta attiecināmajām izmaksām izslēgt izdevumus, kas nav nepieciešami projekta aktivitāšu īstenošanai vai neatbilst citiem izmaksu attiecināmības nosacījumiem;
     5. samazināt izmaksas, kas pārsniedz vidējās tirgus cenas;
     6. iesniegt papildu informāciju, ja projekta pieteikumā iekļautā informācija ir nepilnīga, neskaidra vai pretrunīga.
  6. Projekta pieteicējs projekta pieteikuma precizējumus iesniedz lēmumā par projekta pieteikuma apstiprināšanu ar nosacījumu norādītajā termiņā. Fonds 10 (desmit) darbdienu laikā izskata precizēto projekta pieteikumu un sagatavo atzinumu par lēmumā iekļauto nosacījumu izpildi. Atzinumu Fonds nosūta projekta pieteicējam un, ja tas ir pozitīvs, vienlaikus informē par projekta īstenošanas līguma slēgšanas uzsākšanu. Ja atzinums ir negatīvs vai projekta pieteicējs nav nodrošinājis lēmumā iekļauto nosacījumu izpildi noteiktajā termiņā, Fonda padome atceļ iepriekš pieņemto lēmumu par projekta pieteikuma apstiprināšanu ar nosacījumu un pieņem lēmumu par projekta pieteikuma noraidīšanu .

1. Projekta īstenošanas līguma slēgšana
   1. Apstiprināto projektu pieteikumu pieteicējiem ir jānoslēdz ar Fondu projekta īstenošanas līgums (turpmāk – Līgums).
   2. Līguma ietvaros Fonds veiks divus avansa maksājumus:
      1. Pirmo avansa maksājumu 70% apmērā no projektam piešķirtā programmas finansējuma 5 (piecu) darbdienu laikā pēc Līguma abpusējas parakstīšanas;
      2. Otro avansa maksājumu 30% apmērā no projektam piešķirtā programmas finansējuma 5 (piecu) darbdienu laikā pēc Līgumā noteiktā starpposma pārskata apstiprināšanas.
   3. Pirms Līguma noslēgšanas apstiprināto projektu pieteicējiem jāatver projekta konts Valsts kasē vai komercbankā. Var izmantot arī esošo kontu pie nosacījuma, ka tas netiek izmantots citiem mērķiem, un konta mērķis nomainīts uz attiecīgo projektu.
   4. Projekta pieteicējs var atsaukt projekta pieteikumu jebkurā laikā, kamēr nav noslēgts Līgums. Ja projekta pieteicējs 30 (trīsdesmit) dienu laikā no dienas, kad saņemts lēmums par projekta pieteikuma apstiprināšanu vai šī nolikuma 5.18. apakšpunktā minētais atzinums par lēmumā iekļauto nosacījumu izpildi, nenoslēdz Līgumu vai līdz Līguma noslēgšanai atsauc projekta pieteikumu, projekta pieteicējs zaudē tiesības noslēgt Līgumu.
   5. Fonds 5 (piecu) darbdienu laikā pēc visu Līgumu noslēgšanas MAP publicē noslēgto līgumu sarakstu.
2. Pielikumi
3. pielikums “Sadarbības partnera apliecinājums”.

1. Pilsētu un pagastu piederību latviešu vēsturiskajām zemēm un Latvijas kultūrvēsturisko iedalījumu nosaka Latviešu vēsturisko zemju likuma 1. un 2.pielikums. [↑](#footnote-ref-2)
2. 3.2.1.1. apakšpunkts neattiecas uz gadījumiem, kad juridiska persona izveidota, reorganizējot (apvienošanas, sadalīšanas vai pārveidošanas ceļā) tādu juridisko personu, kura reorganizācijas brīdī atbilda šā nolikuma 3.2.punktā noteiktajām prasībām. [↑](#footnote-ref-3)
3. Tostarp, bet ne tikai žurnālistus, reportierus, redaktorus, komentētājus, fotogrāfus, programmu vadītājus, raidījumu vadītājus, ētera personības. [↑](#footnote-ref-4)
4. Pārbaude tiks veikta uz projekta pieteikuma iesniegšanas termiņa pēdējo dienu. Gadījumā, ja ārējos normatīvajos aktos ir izmaiņas, tad konkursa nolikuma 3.2.2. punktā norādītās darbības tiek veiktas atbilstoši izmaiņām normatīvajos aktos. [↑](#footnote-ref-5)
5. Dezinformācija ir pārbaudāma nepatiesa vai maldinoša informācija, kas tiek sagatavota un izplatīta, lai gūtu ekonomisku labumu vai maldinātu sabiedrību, un var radīt kaitējumu sabiedrībai. [↑](#footnote-ref-6)
6. Tostarp, bet ne tikai žurnālistus, reportierus, redaktorus, komentētājus, fotogrāfus, programmu vadītājus, raidījumu vadītājus, ētera personības. [↑](#footnote-ref-7)
7. Šajā gadījumā tiek noskaidrota informācija, vai pretendentam vai tā partnerim ir nodokļu parādi, tai skaitā valsts sociālās apdrošināšanas obligāto iemaksu parādi, kas pārsniedz 150 *euro*, atbilstoši nolikuma 3.2.2. apakšpunkta prasībām. [↑](#footnote-ref-8)